CHG "2022Q1

บริษัท โรงพยาบาลจุฬารัตน์ จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนสิ้นสุดวันที่ 31 มีนาคม 2565

1.	ข้อมูลทั่วไป

1.1	ข้อมูลทั่วไปของบริษัทฯ

บริษัท โรงพยาบาลจุฬารัตน์ จำกัด (มหาชน) (“บริษัทฯ”) เป็นบริษัทมหาชนซึ่งจัดตั้งและมีภูมิลำเนาในประเทศไทย ธุรกิจหลักของบริษัทฯคือการประกอบการสถานพยาบาลและโรงพยาบาล ที่อยู่ตามที่จดทะเบียนของบริษัทฯอยู่ที่ 88/8-9 ถนนเทพารักษ์ กิโลเมตร 15 ตำบลบางปลา อำเภอบางพลี                       จังหวัดสมุทรปราการ ณ วันที่ 31 มีนาคม 2565 บริษัทฯและบริษัทย่อยมีสถานพยาบาลและโรงพยาบาลทั้งสิ้น 14 สาขา (31 ธันวาคม 2564: 14 สาขา)

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตามบริษัทฯได้แสดงรายการในงบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย                 งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

1.3	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัท โรงพยาบาลจุฬารัตน์ จำกัด (มหาชน) (ซึ่งต่อไปนี้เรียกว่า “บริษัทฯ”) และบริษัทย่อย (ซึ่งต่อไปนี้เรียกว่า “บริษัทย่อย”) (รวมเรียกว่า “กลุ่มบริษัท”) และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่                       31 ธันวาคม 2564

1.4	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน                     งบการเงินสำหรับปีสิ้นสุดวันที่ 31 ธันวาคม 2564

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2565 ไม่มีผลกระทบอย่างเป็นสาระสำคัญต่อ                     งบการเงินของกลุ่มบริษัท

2.	รายการธุรกิจกับบุคคลหรือกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ทั้งนี้ ในระหว่างงวดปัจจุบันไม่มีการเปลี่ยนแปลงที่มีสาระสำคัญในนโยบายการกำหนดราคาของรายการธุรกิจกับกิจการที่เกี่ยวข้องกัน

รายการธุรกิจกับกิจการที่เกี่ยวข้องกันสามารถสรุปได้ดังนี้

ยอดคงค้างระหว่างบริษัทฯและกิจการที่เกี่ยวข้องกัน ณ วันที่ 31 มีนาคม 2565 และ 31 ธันวาคม 2564                          มีรายละเอียดดังนี้

เงินให้กู้ยืมระยะยาวแก่กิจการที่เกี่ยวข้องกัน

ยอดคงค้างของเงินให้กู้ยืมระหว่างบริษัทฯและบริษัทย่อยและรายการเคลื่อนไหวมีรายละเอียดดังนี้

ค่าตอบแทนกรรมการและผู้บริหาร

ในระหว่างงวดสามเดือนสิ้นสุดวันที่ 31 มีนาคม 2565 และ 2564 กลุ่มบริษัทมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

ภาระค้ำประกันกับกิจการที่เกี่ยวข้องกัน

บริษัทฯมีภาระจากการค้ำประกันให้แก่บริษัทย่อยตามที่กล่าวไว้ในหมายเหตุประกอบงบการเงินรวมระหว่างกาลข้อ 9.3 ก) โดยไม่คิดค่าธรรมเนียมการค้ำประกัน

3.	ลูกหนี้การค้าและลูกหนี้อื่น

4.	รายได้ค่าบริการทางการแพทย์ค้างรับ

กลุ่มบริษัทไม่สามารถทราบจำนวนเงินแน่นอนสำหรับรายได้ค่าบริการทางการแพทย์ที่ยังไม่ได้รับจากสำนักงานหลักประกันสุขภาพแห่งชาติและสำนักงานประกันสังคม ดังนั้นผู้บริหารของกลุ่มบริษัทจึงได้ประมาณรายได้ค้างรับดังกล่าวจากจำนวนเงินที่ได้รับจริงครั้งล่าสุดควบคู่ไปกับสภาวการณ์ในปัจจุบัน นอกจากนี้ ผู้บริหารของกลุ่มบริษัทได้ประมาณรายได้ที่ยังไม่ได้รับจาก                การให้บริการทางการแพทย์กรณีโรคติดเชื้อไวรัสโคโรนา 2019 ซึ่งพิจารณาจากหลักเกณฑ์ วิธีการและเงื่อนไขที่ประกาศโดยกระทรวงสาธารณสุข

ทั้งนี้ การชำระค่าบริการทางการแพทย์ค้างรับข้างต้นขึ้นอยู่กับนโยบายการจ่ายชำระค่าบริการทางการแพทย์ของหน่วยงานที่เกี่ยวข้อง ซึ่งผู้บริหารของกลุ่มบริษัทเชื่อว่าผลที่เกิดขึ้นจริงในภายหลังจะไม่แตกต่างไปจากจำนวนที่ประมาณไว้อย่างเป็นสาระสำคัญ

ณ วันที่ 31 มีนาคม 2565 กลุ่มบริษัทมีรายได้ค่าบริการทางการแพทย์ค้างรับโดยส่วนใหญ่ไม่เกินกว่า 12 เดือน ซึ่งเป็นไปตามหลักเกณฑ์ วิธีการและเงื่อนไขในการเบิกจ่ายตามที่กำหนดโดยหน่วยงานที่เกี่ยวข้อง

5.	เงินลงทุนในบริษัทย่อย

ในระหว่างงวดปัจจุบันไม่มีการเปลี่ยนแปลงโครงสร้างเกี่ยวกับบริษัทย่อย

บริษัทฯไม่มีเงินปันผลรับจากบริษัทย่อยสำหรับงวดสามเดือนสิ้นสุดวันที่ 31 มีนาคม 2565 และ 2564 อย่างไรก็ตามได้มีการอนุมัติการจ่ายเงินปันผลของบริษัทย่อยดังนี้

บริษัท คอนวีเนียนซ์ ฮอสพิทอล จำกัด

เมื่อวันที่ 22 เมษายน 2565 ที่ประชุมคณะกรรมการของบริษัท คอนวีเนียนซ์ ฮอสพิทอล จำกัด มีมติอนุมัติการจ่ายเงินปันผลระหว่างกาลจากผลการดำเนินงานสำหรับงวดสามเดือนสิ้นสุด                                วันที่ 31 มีนาคม 2565 ให้แก่ผู้ถือหุ้นของบริษัทในอัตราหุ้นละ 16.00 บาท รวมเป็นเงิน 800 ล้านบาท ทั้งนี้ เงินปันผลนี้ได้จ่ายแล้วเมื่อวันที่ 29 เมษายน 2565

บริษัท บางปะกงเวชชกิจ จำกัด

เมื่อวันที่ 29 เมษายน 2565 ที่ประชุมคณะกรรมการของบริษัท บางปะกงเวชชกิจ จำกัด มีมติอนุมัติ                          การจ่ายเงินปันผลระหว่างกาลจากผลการดำเนินงานสำหรับงวดสามเดือนสิ้นสุดวันที่ 31 มีนาคม 2565 ให้แก่ผู้ถือหุ้นของบริษัทในอัตราหุ้นละ 2.625 บาท รวมเป็นเงิน 420 ล้านบาท ทั้งนี้ เงินปันผลนี้ได้จ่ายแล้วเมื่อวันที่ 9 พฤษภาคม 2565

บริษัท สัตยบุตรอินเตอร์เนชั่นแนล จำกัด (บริษัทย่อยที่ถือหุ้นโดยบริษัท บางปะกงเวชชกิจ จำกัด)

เมื่อวันที่ 29 เมษายน 2565 ที่ประชุมคณะกรรมการของบริษัท สัตยบุตรอินเตอร์เนชั่นแนล จำกัด มีมติอนุมัติการจ่ายเงินปันผลระหว่างกาลจากผลการดำเนินงานสำหรับงวดสามเดือนสิ้นสุด                                  วันที่ 31 มีนาคม 2565 ให้แก่ผู้ถือหุ้นของบริษัทในอัตราหุ้นละ 2.76 บาท รวมเป็นเงิน 27.6 ล้านบาท ทั้งนี้ เงินปันผลนี้ได้จ่ายแล้วเมื่อวันที่ 5 พฤษภาคม 2565

บริษัท โรงพยาบาลชลเวช จำกัด (บริษัทย่อยที่ถือหุ้นโดยบริษัท บางปะกงเวชชกิจ จำกัด)

เมื่อวันที่ 3 พฤษภาคม 2565 ที่ประชุมคณะกรรมการของบริษัท โรงพยาบาลชลเวช จำกัด มีมติอนุมัติการจ่ายเงินปันผลระหว่างกาลจากผลการดำเนินงานสำหรับงวดสามเดือนสิ้นสุดวันที่ 31 มีนาคม 2565 ให้แก่ผู้ถือหุ้นของบริษัทในอัตราหุ้นละ 3.00 บาท รวมเป็นเงิน 120 ล้านบาท บาท เงินปันผลนี้มีกำหนดจ่ายภายในวันที่ 2 มิถุนายน 2565

6.	เงินกู้ยืมระยะสั้นจากสถาบันการเงิน

เงินกู้ยืมระยะสั้นจากสถาบันการเงินค้ำประกันโดยการจำนองที่ดินพร้อมสิ่งปลูกสร้าง                    ของกลุ่มบริษัท

7.	เงินกู้ยืมระยะยาวจากสถาบันการเงิน

เงินกู้ยืมระยะยาวจากสถาบันการเงินค้ำประกันโดยการจำนองที่ดินพร้อมสิ่งปลูกสร้างของบริษัทย่อย

การเปลี่ยนแปลงของบัญชีเงินกู้ยืมระยะยาวสำหรับงวดสามเดือนสิ้นสุดวันที่ 31 มีนาคม 2565                             มีรายละเอียดดังนี้

เมื่อวันที่ 21 มีนาคม 2565 บริษัท รวมแพทย์แม่สอด อินเตอร์เนชั่นแนล จำกัด ซึ่งเป็นบริษัทย่อย                   ได้ทำสัญญากู้ยืมเงินระยะยาวจากสถาบันการเงินในประเทศแห่งหนึ่งในวงเงินจำนวน 300 ล้านบาท เพื่อใช้ในการก่อสร้างโรงพยาบาลของบริษัทย่อย เงินกู้ยืมนี้คิดดอกเบี้ยในอัตราดอกเบี้ยขั้นต่ำสำหรับเงินกู้ยืมระยะยาว (MLR) ลบร้อยละ 2.90 ต่อปี และมีกำหนดการชำระคืนเงินต้นเป็นรายเดือน ตั้งแต่เดือนเมษายน 2567 จนถึงเดือนมีนาคม 2575 เงินกู้ยืมนี้ค้ำประกันโดยการจำนองที่ดินพร้อมสิ่งปลูกสร้างที่มีอยู่แล้วและสิ่งปลูกสร้างที่จะมีต่อไปในภายหน้าของบริษัทย่อย

เมื่อวันที่ 1 เมษายน 2565 บริษัท รวมแพทย์แม่สอด อินเตอร์เนชั่นแนล จำกัด  ได้ทำสัญญากู้ยืมเงินระยะยาวจากสถาบันการเงินในประเทศแห่งหนึ่งในจำนวนเงิน 8.99 ล้านเหรียญสหรัฐอเมริกา                    เพื่อชำระหนี้เงินกู้สกุลเงินบาทตามสัญญาเงินกู้ยืมข้างต้น โดยคิดดอกเบี้ยในอัตราร้อยละ 4.432 ต่อปี สัญญากู้ยืมเงินนี้มีผลตั้งแต่วันที่ 29 กันยายน 2566 และมีอายุสัญญา 8.5 ปี ซึ่งครบกำหนดชำระคืน               ในเดือนมีนาคม 2575  เงินกู้ยืมนี้ค้ำประกันโดยการจำนองที่ดินพร้อมสิ่งปลูกสร้างที่มีอยู่แล้วและ               สิ่งปลูกสร้างที่จะมีต่อไปในภายหน้าของบริษัทย่อย

สัญญากู้ยืมเงินข้างต้นได้ระบุข้อปฏิบัติและข้อจำกัดบางประการ เช่น บริษัทย่อยจะไม่ทำการก่อหนี้หรือภาระผูกพัน การค้ำประกันหนี้สิน การจำหน่ายจ่ายโอนทรัพย์สิน การลดทุนหรือควบรวมกิจการ รวมทั้งการดำรงอัตราส่วนทางการเงินบางประการให้เป็นไปตามอัตราที่กำหนดในสัญญา เป็นต้น

ณ วันที่ 31 มีนาคม 2565 บริษัทย่อยมีวงเงินกู้ยืมระยะยาวตามสัญญาเงินกู้ที่ยังมิได้เบิกใช้เป็นจำนวน 290 ล้านบาท (31 ธันวาคม 2564: ไม่มี)

8.	ส่วนงานดำเนินงาน

กลุ่มบริษัทดำเนินกิจการในส่วนงานดำเนินงานสองส่วนงาน คือ ธุรกิจโรงพยาบาลและธุรกิจอื่นที่ประกอบกิจการที่สนับสนุนธุรกิจโรงพยาบาล คือ ธุรกิจจำหน่ายเครื่องมือแพทย์ซึ่งส่วนงานดำเนินงานทั้งสองส่วนนี้มีลักษณะเชิงเศรษฐกิจที่คล้ายคลึงกันกล่าวคือ กลุ่มลูกค้าส่วนใหญ่ของส่วนงานต่าง ๆ                     เป็นกลุ่มเดียวกัน วิธีการให้บริการและการบริหารจัดการของส่วนงานต่าง ๆ มีความใกล้เคียงกัน และดำเนินธุรกิจในเขตภูมิศาสตร์เดียว คือ ประเทศไทย กลุ่มบริษัทประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานในงบการเงิน ดังนั้น รายได้ กำไรจากการดำเนินงาน และสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานและเขตภูมิศาสตร์แล้ว

9.	ภาระผูกพันและหนี้สินที่อาจเกิดขึ้น

9.1	ภาระผูกพันเกี่ยวกับรายจ่ายฝ่ายทุน

กลุ่มบริษัทมีภาระผูกพันเกี่ยวกับรายจ่ายฝ่ายทุน ดังนี้

ณ วันที่ 31 มีนาคม 2565 บริษัทฯมีภาระผูกพันเกี่ยวกับส่วนของเงินลงทุนที่ยังไม่เรียกชำระใน                      บริษัทย่อยเป็นจำนวนเงิน 237 ล้านบาท (31 ธันวาคม 2564: 237 ล้านบาท)

9.2	ภาระผูกพันเกี่ยวกับสัญญาบริการ

กลุ่มบริษัทได้เข้าทำสัญญาบริการซึ่งอายุของสัญญามีระยะเวลาตั้งแต่ 1 ถึง 3 ปี โดยมีจำนวนเงินขั้นต่ำที่ต้องจ่ายในอนาคตทั้งสิ้นภายใต้สัญญาบริการดังนี้

9.3	การค้ำประกัน

ณ วันที่ 31 มีนาคม 2565 บริษัทฯค้ำประกันวงเงินสินเชื่อให้แก่บริษัทย่อยสองแห่งในวงเงิน 145 ล้านบาท (31 ธันวาคม 2564: 145 ล้านบาท)

กลุ่มบริษัทมีหนังสือค้ำประกันที่ออกโดยธนาคารในนามของกลุ่มบริษัท ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจ โดยประกอบด้วยหนังสือค้ำประกันดังต่อไปนี้

10.	เครื่องมือทางการเงิน

## มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบแสดงฐานะการเงิน

## ลำดับชั้นของมูลค่ายุติธรรม

ในระหว่างงวดปัจจุบัน กลุ่มบริษัทไม่มีการเปลี่ยนแปลงวิธีการและสมมติฐานที่ใช้ในการประมาณมูลค่ายุติธรรมของเครื่องมือทางการเงินและไม่มีการโอนรายการระหว่างลำดับชั้นของมูลค่ายุติธรรม

ตราสารอนุพันธ์ที่ไม่ได้กำหนดให้เป็นเครื่องมือที่ใช้ป้องกันความเสี่ยง

กลุ่มบริษัทใช้สัญญาแลกเปลี่ยนอัตราดอกเบี้ยข้ามสกุลเงินเพื่อบริหารความเสี่ยงในการทำธุรกรรมบางส่วน โดยเข้าทำสัญญาดังกล่าวในช่วงเวลาที่สอดคล้องกับความเสี่ยงจากอัตราแลกเปลี่ยนเงินตราต่างประเทศและอัตราดอกเบี้ยของรายการอ้างอิงซึ่งมีอายุสัญญาประมาณ 7 - 9 ปี

11.	หุ้นกู้

เมื่อวันที่ 20 เมษายน 2560 ที่ประชุมสามัญประจำปีผู้ถือหุ้นของบริษัทฯมีมติอนุมัติการออกและ                             การเสนอขายหุ้นกู้ในวงเงินไม่เกิน 2,000 ล้านบาท และมีอายุไม่เกิน 10 ปี โดยข้อกำหนดเงื่อนไขและรายละเอียดอื่น ๆ ที่สำคัญเกี่ยวกับการจัดหาเงินทุนโดยการออกหุ้นกู้ในแต่ละครั้งให้อยู่ในดุลยพินิจของคณะกรรมการบริษัทฯหรือผู้ที่คณะกรรมการบริษัทฯมอบหมายให้เพื่อทำการพิจารณาและกำหนดต่อไป

12.     เหตุการณ์ภายหลังรอบระยะเวลารายงาน

เมื่อวันที่ 22 เมษายน 2565 ที่ประชุมสามัญประจำปีผู้ถือหุ้นของบริษัทฯมีมติอนุมัติการจ่ายเงินปันผลให้แก่ผู้ถือหุ้นจากกำไรของปี 2564 ในอัตราหุ้นละ 0.20 บาท รวมเป็นเงิน 2,200 ล้านบาท ทั้งนี้ บริษัทฯ                ได้จ่ายเงินปันผลระหว่างกาลไปแล้วในอัตราหุ้นละ 0.03 บาท รวมเป็นเงิน 330 ล้านบาท โดยคงเหลือเป็นเงินปันผลที่จะจ่ายในครั้งนี้ในอัตราหุ้นละ 0.17 บาท รวมเป็นเงิน 1,870 ล้านบาท เงินปันผลนี้                       มีกำหนดจ่ายภายในวันที่ 20 พฤษภาคม 2565

13.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯ เมื่อวันที่ 12 พฤษภาคม 2565

| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| รายการธุรกิจกับบริษัทย่อย (ถูกตัดออกจากงบการเงินรวมแล้ว) |  |  |  |  |

| ขายยาและเวชภัณฑ์ | - | - | 46 | 2 |

| ค่าบริการห้องปฏิบัติการรับ | - | - | 4 | 10 |

| ดอกเบี้ยรับ | - | - | 4 | 6 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม2565 | 31 ธันวาคม2564 | 31 มีนาคม2565 | 31 ธันวาคม2564 |

| ลูกหนี้การค้าและลูกหนี้อื่น - กิจการที่เกี่ยวข้องกัน |  |  |  |  |

| บริษัทย่อย | - | - | 77,134 | 229,276 |

|  | - | - | 77,134 | 229,276 |

| ดอกเบี้ยค้างรับจากกิจการที่เกี่ยวข้องกัน |  |  |  |  |

| บริษัทย่อย | - | - | 72,606 | 68,836 |

|  | - | - | 72,606 | 68,836 |

| เงินให้กู้ยืมระยะยาวแก่กิจการที่เกี่ยวข้องกัน |  |  |  |  |

| บริษัทย่อย | - | - | 365,974 | 502,474 |

|  | - | - | 365,974 | 502,474 |

| เจ้าหนี้การค้าและเจ้าหนี้อื่น - กิจการที่เกี่ยวข้องกัน |  |  |  |  |

| บริษัทย่อย | - | - | 35,747 | 4,859 |

| บริษัทที่เกี่ยวข้องกัน | 452 | 642 | 397 | 620 |

|  | 452 | 642 | 36,144 | 5,479 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

| เงินให้กู้ยืม | ยอดคงเหลือ ณ วันที่ 31 ธันวาคม 2564 | เพิ่มขึ้น ระหว่างงวด | ลดลง ระหว่างงวด | ยอดคงเหลือ ณ วันที่  31 มีนาคม 2565 |

| บริษัท โรงพยาบาลจุฬารัตน์ แพรกษา จำกัด | 153,555 | - | - | 153,555 |

| บริษัท โรงพยาบาลจุฬารัตน์ อาคเนย์ จำกัด | 315,319 | - | (136,500) | 178,819 |

| บริษัท โรงพยาบาลชีวารัตน์ จำกัด | 33,600 | - | - | 33,600 |

| รวม | 502,474 | - | (136,500) | 365,974 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2565 | 2564 | 2565 | 2564 |

| ผลประโยชน์ระยะสั้น | 11.7 | 12.1 | 5.3 | 5.9 |

| รวม | 11.7 | 12.1 | 5.3 | 5.9 |



|  | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |

| ลูกหนี้การค้า - กิจการที่เกี่ยวข้องกัน |  |  |  |  |

| อายุหนี้คงค้างแยกตามวันที่หนี้ที่ค้างชำระ |  |  |  |  |

| ค้างชำระไม่เกิน 3 เดือน | - | - | 21,327 | 178,387 |

| รวมลูกหนี้การค้า - กิจการที่เกี่ยวข้องกัน | - | - | 21,327 | 178,387 |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างแยกตามวันที่หนี้ที่ค้างชำระ |  |  |  |  |

| ค้างชำระ |  |  |  |  |

| ไม่เกิน 3 เดือน | 517,894 | 427,824 | 173,772 | 162,119 |

| 3 - 6 เดือน | 93,645 | 106,392 | 24,803 | 28,946 |

| 6 - 12 เดือน | 48,436 | 43,554 | 19,847 | 23,173 |

| มากกว่า 12 เดือน | 34,692 | 35,232 | 17,293 | 19,087 |

| รวม | 694,667 | 613,002 | 235,715 | 233,325 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (20,598) | (20,612) | (7,574) | (7,574) |

| รวมลูกหนี้การค้า - กิจการที่ไม่เกี่ยวข้องกัน, สุทธิ | 674,069 | 592,390 | 228,141 | 225,751 |

| รวมลูกหนี้การค้า - สุทธิ | 674,069 | 592,390 | 249,468 | 404,138 |

| ลูกหนี้อื่น |  |  |  |  |

| ลูกหนี้อื่น - กิจการที่เกี่ยวข้องกัน | - | - | 55,807 | 50,889 |

| ลูกหนี้อื่น - กิจการที่ไม่เกี่ยวข้องกัน | 21,745 | 23,892 | 18,855 | 21,090 |

| ดอกเบี้ยค้างรับ - กิจการที่เกี่ยวข้องกัน | - | - | 72,606 | 68,836 |

| รวมลูกหนี้อื่น | 21,745 | 23,892 | 147,268 | 140,815 |

| รวมลูกหนี้การค้าและลูกหนี้อื่น - สุทธิ | 695,814 | 616,282 | 396,736 | 544,953 |



| (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) | (หน่วย: พันบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |

| รายได้ค่าบริการทางการแพทย์ค้างรับ                               จากสำนักงานหลักประกันสุขภาพแห่งชาติ | 98,552 | 94,111 | 72,090 | 70,083 |

| รายได้ค่าบริการทางการแพทย์ภาระเสี่ยงค้างรับจากสำนักงานประกันสังคม | 254,267 | 180,283 | 71,267 | 49,817 |

| รายได้ค่าบริการทางการแพทย์สำหรับผู้ป่วยด้วยโรคที่มีค่าใช้จ่ายสูงค้างรับจากสำนักงานประกันสังคม | 224,083 | 167,461 | 141,466 | 104,774 |

| รายได้ค้างรับอื่นจากสำนักงานประกันสังคม | 137,340 | 134,235 | 63,863 | 52,983 |

| รายได้ค่าบริการทางการแพทย์ค้างรับกรณี                     โรคติดเชื้อไวรัสโคโรนา 2019 | 1,722,149 | 1,245,056 | 725,594 | 498,197 |

| รวมรายได้ค่าบริการทางการแพทย์ค้างรับ | 2,436,391 | 1,821,146 | 1,074,280 | 775,854 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (622) | (622) | - | - |

| รวมรายได้ค่าบริการทางการแพทย์ค้างรับ - สุทธิ | 2,435,769 | 1,820,524 | 1,074,280 | 775,854 |



|  | (หน่วย: พันบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2565 | 410,547 |

| บวก: กู้เพิ่มระหว่างงวด | 10,000 |

| หัก: จ่ายชำระคืนระหว่างงวด | (45,050) |

| หัก: กำไรจากอัตราแลกเปลี่ยนที่ยังไม่เกิดขึ้นจริง | (13,722) |

| ยอดคงเหลือ ณ วันที่ 31 มีนาคม 2565 | 361,775 |

| หัก: ส่วนที่ถึงกำหนดชำระภายในหนึ่งปี | (66,843) |

| เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี | 294,932 |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |

| การก่อสร้างอาคารและส่วนปรับปรุงอาคาร | 284 | 254 | 32 | 46 |

| การซื้อเครื่องมือ อุปกรณ์ และยานพาหนะ | 126 | 124 | 21 | 31 |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |

| จ่ายชำระ |  |  |  |  |

| ภายใน 1 ปี | 43 | 38 | 22 | 24 |

| มากกว่า 1 ปี แต่ไม่เกิน 3 ปี | 13 | 10 | 11 | 7 |



|  |  |  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2565 | 31 ธันวาคม 2564 | 31 มีนาคม 2565 | 31 ธันวาคม 2564 |

| ค้ำประกันการปฏิบัติงานตามสัญญา | 144 | 180 | 62 | 60 |

| ค้ำประกันการใช้ไฟฟ้า | 19 | 19 | 12 | 12 |

| รวม | 163 | 199 | 74 | 72 |